GiliGold/VAD_KnessetCorpus huggingface dataset:
יואב קיש: זו תפיסה אחרת, ומותר שנהיה חלוקים.
יואב קיש: אבל זה ברמה האישית, רציתי להגיד לך בגלל שנתת פה נופך אחר.
יואב קיש: אני רוצה להגיד את דעתי לגבי הדיון והמשמעות.
יואב קיש: ראשית, בחוק, כמו שציין היועץ המשפטי, מוגדר טעמים של ביטחון המדינה.
יואב קיש: לכן, להבנתי, אין פה הפרת חוק.
יואב קיש: ראש הממשלה מפעיל שיקולים בהתאם לביטחון המדינה.
יואב קיש: אתם יכולים, אולי, לא לאהוב את ולהחליט שהמשטרה מבחינתכם זה הכול.
יואב קיש: בעיניי, לא.
יואב קיש: לכן הנושא הזה, אני לא רואה בו הפרת חוק חסינות חברי הכנסת, ולכן אני לא מרגיש שהוועדה פה צריכה להיזעק על הפרת חוק החסינות.
יואב קיש: מצד שני, אני חושב שאנחנו צריכים להתנהל בעניין הזה לפי המציאות בשטח.
יואב קיש: זאת אומרת, ברור שכשאנחנו בתקופת מגנומטרים – מגנומטרים כדוגמה - צריך לפעול בשום שכל, ויכול להיות שאז המלצות לאותה תקופה היו שלא עולים להר הבית.
יואב קיש: אבל בתקופות שהן יותר רגועות - בתקופה כמו היום, שאנחנו באיזושהי דעיכה, וברוך השם, ללא אירועים ביטחוניים, ועם עבודה מאוד טובה של המשטרה וגופי הביטחון האחרים – אני בהחלט חושב שאפשר וראוי לשקול את נושא הפיילוט ולחדש, ובעניין הזה אני בהחלט מצטרף לבקשתכם.
יואב קיש: דבר נוסף, שעלית על זה בסוף, שולי, ואמרת שהמשטרה – ואני אומר את זה גם לך - היא לא הגורם היחיד בשרשרת ההחלטות של ראש הממשלה, וזה שאנחנו נחשפים היום ומנסים להיתלות ולהגיד שרק המשטרה תחליט – בעיניי זה לא מספק.
יואב קיש: לכן אנחנו - - -
יהודה גליק: - - - המשטרה היא האיש הרע.
יואב קיש: אני לא אומר איש טוב או איש רע, אני אומר שזה לא הגורם היחיד.
שולי מועלם-רפאלי: בואו נישאר בדיון על הר הבית, יהודה.
יהודה גליק: אבל ראש הממשלה מחויב למה שהוא התחייב לבג"ץ?
יואב קיש: יהודה, אני אומר לך - - -
יהודה גליק: הוא לא מחויב לבג"ץ?
יואב קיש: ראש הממשלה לא מפר את החוק.
יואב קיש: הוא שומר את חסינות חברי הכנסת ומגביל מטעמי ביטחון, כמה שאתה לא אוהב את זה.
יהודה גליק: את התחייבותו לבג"ץ.
יהודה גליק: את התחייבותו לבג"ץ, בית הדין הגבוה לצדק.
יהודה גליק: בית המשפט העליון.
יואב קיש: אז תפנה לבג"ץ על הפרה.
יואב קיש: אני לא חושב - - -
יהודה גליק: אבל הוא מחק לנו את העתירה.
יואב קיש: יהודה, זה לא הדיון עכשיו.
יואב קיש: אני מסכם.
יהודה גליק: לפי מה שאתה אומר, ראש הממשלה לא מחויב לחוק.
יהודה גליק: מותר לו לשקר, מותר לו לא לעמוד - - -
יואב קיש: יהודה, אתה יודע מה אתה עושה?
יואב קיש: אתה לוקח אותי עכשיו וגורם לי להגיד שבזה סיכמתי את הדיון ונגמר.
יואב קיש: רציתי לצאת מפה עם החלטה ולצאת עם איזושהי למשרד ראש הממשלה, אבל אתה מביא לי אנטגוניזם.
יואב קיש: אתה יודע מה, תפעל מול בג"ץ.
יואב קיש: הדיון הסתיים.
יואב קיש: זהו, מי שמאיים עלי בבג"ץ, שילך לבג"ץ.
יואב קיש: שלום, אני מחדש את הישיבה.
יואב קיש: יש פנייה של יושב-ראש הוועדה המשותפת לוועדת החוקה, חוק ומשפט וועדת הכספים למיזוג הצעות חוק לפי סעיף 84ד: הצעת חוק נכסים של נספי השואה והטבות לניצולי שואה נזקקים (תיקוני חקיקה - הוראת שעה), התשע"ח-2017, הצעה ממשלתית שמספרה מ/1181, והצעת חוק פרטית 3076, של חברי הכנסת מרב מיכאלי, דוד ביטן ומשה גפני.
יואב קיש: בסך הכול זו הצעה רגילה של מיזוג.
יואב קיש: אין לי שום בעיה עם זה.
יואב קיש: ההצעה למיזוג הצעות החוק נתקבלה.
יואב קיש: תודה, ההצעה התקבלה פה אחד.
יואב קיש: יש גם בקשה לפטור על אותה הצעת חוק.
יואב קיש: מכיוון שמדובר על נספי שואה וסוף השנה, זה ברור לכולם.
יואב קיש: ההצעה לפטור נתקבלה.
יואב קיש: יש לנו בקשה של יושב-ראש ועדת הפנים להקדמת הדיון בהצעות החוק הבאות:
יואב קיש: הצעת חוק לתיקון פקודת העיריות והצעת חוק התכנון והבנייה.
<גלעד קרן: לא, לקריאה שניה ושלישית.
יואב קיש: אז תסביר בבקשה.
<גלעד קרן: הצעת חוק לתיקון פקודת העיריות – יש הוראת שעה שאמורה לפוג ב-31 בדצמבר.
<גלעד קרן: זו הוראת שעה שמאפשרת לרשויות המקומיות לעסוק בנושאים של שמירה, אבטחה וסדר ציבורי.
<גלעד קרן: ככל שלא נעביר השבוע היא תפוג.
<גלעד קרן: ההצעה השניה היא של חוק התכנון והבנייה.
<גלעד קרן: בחוק התכנון והבנייה נקבע שב-1.1.2018 צריך להתחיל לפעול באמצעות מכוני בקרה פרטיים בכל הנושא של היתרים וכו'.
<גלעד קרן: כרגע מכוני הבקרה עדיין לא מוכנים, לכן מאריכים את תוקף הוראת התחילה.
יואב קיש: למתי?
<גלעד קרן: אני לא יודע מה התאריך המדויק, אבל מאריכים את התוקף של הוראת התחילה.
יואב קיש: אבל אם זו קריאה שניה ושלישית הכול כתוב שם.
<גלעד קרן: ברגעים אלה מצביעים שם.
יואב קיש: אז זה בכפוף לסיום הכנה, זה לא הושלם עדיין.
<גלעד קרן: יכול להיות שכבר הצביעו.
<גלעד קרן: אני לא מעודכן, אבל ברגעים אלה ממש - - -
יואב קיש: והחוק הקודם כבר הושלם לקריאה שניה ושלישית?
<גלעד קרן: כן, הונח הבוקר.
יואב קיש: יש לנו בקשה לחוק תיקון פקודת העירייה – הבנו את הדחיפות, בגלל הוראת שעה.
יואב קיש: לגבי ההצעה השניה נמתין, אני רוצה לשמוע את התשובה לשאלה שלי.
יואב קיש: תבדוק ונצביע על זה בישיבה הבאה.
יואב קיש: ב-10:30 אנחנו מתכנסים לישיבה הבאה, אז תביא את התשובה עד אז.
יואב קיש: הנושא הבא הוא מינוי חברים במקום הפנוי בוועדה המשותפת לוועדת הכנסת וועדת הכספים לתקציב הכנסת, שני חברים שחסרים של המחנה הציוני.
יואב קיש: במקום חברת הכנסת מרב מיכאלי יכהן חבר הכנסת יואל חסון – זה מוועדת הכנסת, ובמקום חבר הכנסת מנואל טרכטנברג מוועדת הכספים יכהן חבר הכנסת מיקי רוזנטל.
יואב קיש: יש לנו מכתב מיושב-ראש ועדת הפנים, דודי אמסלם, על טענת נושא חדש בסעיף 7, סעיף 28לב וסעיף 28לז(1)(12), בנושא הפריימריס.
יואב קיש: מי הגיש בקשת נושא חדש?
<אתי בן יוסף: חבר הכנסת פולקמן.
<אתי בן יוסף: הוא חולה והוא ביקש להסמיך.
<ארבל אסטרחן: אני יכולה להסביר.
יואב קיש: אני לא רוצה לעצור את הדיון של הוועדה.
יואב קיש: יש פה את היועצת המשפטית שישבה בדיונים, אז היא יכולה להסביר.
יואב קיש: אם הם רוצים להצטרף, שיצטרפו.
<ארבל אסטרחן: מדובר בהצעת חוק פרטית לתיקון חוק המפלגות, שמכונה חוק הפריימריס.
<קריאה: - - - נושא חדש?
יואב קיש: תמיד יועץ משפטי יכול; ב.
יואב קיש: היא היתה בדיון עצמו, נכחה בדיון בוועדת הפנים.
יואב קיש: אני לא מדבר על משהו שהיא לא מכירה.
יואב קיש: יכולתי גם להגיד שאין פה מי שמציג ולזרוק את זה ככה.
<ארבל אסטרחן: אגיד גם את עמדת הלשכה המשפטית אם מדובר בנושא חדש.
<ארבל אסטרחן: מדובר בהצעה שמכונה "חוק הפריימריס", שמדברת על כך שהמדינה תממן במקרים מסוימים בחירות מקדימות של מועמדים במפלגות.
<ארבל אסטרחן: ההצעה, בנוסח שעבר בקריאה הראשונה, דיברה על כך שמי שהוא נבחר ציבור בכנסת או שר שמתמודד בפריימריס יוכל לקבל מהמדינה מענק, בעוד שמי שאינו נבחר ציבור ומתמודד באותן פריימריס יוכל לקבל רק הלוואה כנגד ערבות ויקבל את המענק רק אם הוא נבחר לכנסת.
<ארבל אסטרחן: היה ברור במהלך הדיונים שהדבר הזה מעורר הרבה שאלות של פגיעה בשוויון.
<ארבל אסטרחן: אחת ההצעות שעלו כדי לצמצם קצת את הפער הזה היתה שגם מי שהוא לא נבחר ציבור ומתמודד ולא נבחר לכנסת, בכל זאת יוכל לקבל איזשהו מענק חלקי אחרי הבחירות.
<ארבל אסטרחן: לכן הסעיף שהציעו להוסיף ולא היה בנוסח הקודם - - -
אלעזר שטרן: מה ההיגיון?
יואב קיש: שוויוניות.
<ארבל אסטרחן: להגדיל את השוויוניות, במובן זה שגם מי שהתמודד וזכה במספר משמעותי - - -
אלעזר שטרן: זה להקטין את אי-השוויוניות.
<ארבל אסטרחן: נכון, להקטין את הפגיעה בשוויון, ולתת גם למי שלא הופך להיות חבר כנסת ולכן לא היה זכאי למענק לפי הנוסח שהיה בקריאה הראשונה, שיהיה זכאי למענק חלקי אם קיבל מספר גדול של קולות.
<ארבל אסטרחן: זאת אומרת, איזשהו יחס לעומת מי שהתמודד מולו ונבחר.
<ארבל אסטרחן: זה הסעיף שהוועדה החליטה להוסיף, ועל כך נטענה טענת נושא חדש .
יואב קיש: את זוכרת איזה סעיף זה?
<ארבל אסטרחן: סעיף 28לז(1).
אלעזר שטרן: אבל מה ההיגיון של העדפה מראש שניתנת?
<ארבל אסטרחן: ההסבר שניתן על-ידי המציעים היה שרוצים לנטרל הקשר בין חברי כנסת ושרים לבין תורמים.
אלעזר שטרן: אבל עכשיו, כשהולכים לבחירות, הרי דווקא לחבר כנסת יש יתרון על לפני אדם מן השורה.
אלעזר שטרן: הוא כבר יושב-ראש ועדה, כבר יש לו מיקרופון, יש לו במה.
<ארבל אסטרחן: יש לו עוזרים פרלמנטריים, יש לו רכב, יש לו לשכה.
<ארבל אסטרחן: ברור שיש לו עדיפות.
אלעזר שטרן: אז למה לתת לו גם עדיפות בכסף?
יואב קיש: אבל את זה צריך היה לשאול בוועדה, לא פה.
יעל כהן-פארן: הדיון הוא על נושא חדש.
יעל כהן-פארן: הרעיון היה לצמצם את אי-השוויון, אבל זה הועלה כנושא חדש כי יש פה גם הוצאה משמעותית.
יואב קיש: אז מה את חושבת על טענת נושא חדש?
<ארבל אסטרחן: עמדתנו היא שזה לא נושא חדש.
<ארבל אסטרחן: מדובר בפיתוח של ההצעה עצמה, על הבעיות שיש בה והן קיימות.
יואב קיש: נדון בזה בהמשך.
יואב קיש: אני רוצה לעצור פה את הדיון, לא נצביע על זה.
יואב קיש: בוקר טוב לוועדת הכנסת.
יואב קיש: הנושאים פה הם לא מהותיים.
יואב קיש: יש פה הרבה נושאים מנהלתיים.
יואב קיש: היה נושא אחד מהותי, הוא ירד מסדר היום ואני רוצה להגיד מילה עליו: זה הנושא של הקמת ועדת צעירים בראשות חבר הכנסת יעקב פרי מיש עתיד.
יואב קיש: יש לנו פה מישהו מיש עתיד?
<ארבל אסטרחן: זה צעירים ושילוב בין דורי.
<ארבל אסטרחן: זה לא רק צעירים.
<אתי בן יוסף: כך קוראים לזה?
<אתי בן יוסף: כי - - -
יואב קיש: כל הסיפור עוד לא סגור ולכן זה נדחה, בגלל שזה לא סגור.
<ארבל אסטרחן: נכון, אני יודעת - - -
יואב קיש: והסיבה שזה לא סגור זה כי צריך להגיע להסכמות: גם, כמובן, עם יושב ראש הכנסת; גם, כמובן, עם שאר ראשי הוועדות ועם הגדרות מסודרות והייעוץ המשפטי, וכל העבודה הזו עדיין לא נעשתה.
יואב קיש: אני רק מזכיר שבהתאם לסיכומים, מה שנקרא בין הקואליציה לאופוזיציה: כשהוקמה הוועדה של חבר הכנסת מיקי זוהר, כשהייתה בראשות חבר הכנסת מיקי זוהר לצדק חלוקתי, סוכם שהאופוזיציה גם תקים ועדה.
יואב קיש: אנחנו, מצד אחד, חטפנו מקלחת מכל חברי האופוזיציה איך מקימים ועדות והם לא הקימו, ואני רואה שהם לא שכחו את הסיכום הזה והם רוצים להקים את הוועדה.
יואב קיש: אז אולי אנחנו נשטוף אותם בתהליך וניתן להם לעשות את זה, אבל כרגע זה עוד עדיין בדיונים.
יואב קיש: אבל זה לא על סדר היום.
יואב קיש: הצעת חוק להסרת תוכן שפרסומו מהווה עבירה מרשת האינטרנט, התשע"ז-2016 (מ/1104)>
יואב קיש: יש בקשה של יושב ראש ועדת החוקה, חוק ומשפט למיזוג הצעות החוק הבאות:
יואב קיש: הצעת חוק להסרת תוכן שפרסומו מהווה עבירה מרשת האינטרנט, התשע"ז-2016 (מ/1104), יחד עם הצעת חוק הסרת פרסום הסתה שהתפרסם ברשת החברתית המקוונת, התשע"ו-2016 (פ/3110/20) של חברת הכנסת רויטל סויד וקבוצת חברי הכנסת.
<ארבל אסטרחן: הצעות ממשלתית ופרטית שעוסקות באותו נושא.
יואב קיש: קביעת ממלא מקום ליושב ראש הכנסת.
יואב קיש: יש לי פה מכתב ממזכירת הכנסת שנמצאת פה, לידי.
יואב קיש: בוקר טוב לך, הגברת ירדנה מלר-הורוביץ.
יואב קיש: בחירת ממלא מקום ליושב ראש הכנסת בעת היעדרו מהארץ.
יואב קיש: הוא יצא מיום רביעי, כ"ה בכסלו התשע"ח, 13 לדצמבר 2017, וישוב ביום ראשון.
יואב קיש: בעצם, זו נסיעת סוף שבוע רחבה כזו, קצת, כאילו ארוך, מיום רביעי עד יום ראשון, כ"ט בכסלו התשע"ח, 17 בדצמבר 2017.
יואב קיש: המלצת יושב ראש הכנסת בפני ועדת הכנסת כי את מקומו ימלא סגן יושב ראש הכנסת, חבר הכנסת חמד עמאר.
יואב קיש: אני בעד – תומך.
יואב קיש: <מתן אישור לסגן נשיא ארצות הברית, מר מייקל פנס, לשאת דברים במליאת הכנסת בשפתו, בהתאם לסעיף 22 לתקנון הכנסת>
יואב קיש: סעיף 4 לסדר היום: מתן אישור לסגן נשיא ארצות הברית, מר מייקל פנס, לשאת דברים במליאת הכנסת בשפתו, בהתאם לסעיף 22 לתקנון.
יואב קיש: גם כן מכתב מהמזכירה שבו מבקש יושב ראש הכנסת את אישור ועדת הכנסת לאפשר לסגן נשיא ארצות הברית, מר מייקל פנס - - -
ירדנה מלר-הורוביץ: אישור שיידבר.
ירדנה מלר-הורוביץ: את השפה שלו זה בסדר, אבל יהיה תרגום סימולטני.
יואב קיש: כן, זהו, כשזה לא אנגלית אז צריך אישור.
יואב קיש: לא? מה?
ירדנה מלר-הורוביץ: > לא, לא, לא.
<אתי בן יוסף: כי הוא לא נשיא או - - -
<אתי בן יוסף: > צריך לתת לו אישור למישהו שהוא לא חבר כנסת ולא על כל פי דין יכול לדבר במליאה.
יואב קיש: > אז האישור שהוא ידבר בשפתו - - -
יואב קיש: אז קודם כל שני דברים: ראשית, אני שמח שסגן נשיא ארצות הברית מגיע לדבר במליאה, מה שלא קרה כשהנשיא היה פה, בישראל.
יואב קיש: שינינו מאז את התקנון.
יואב קיש: לדעתי, השאלה היא מה הגדרנו?
<קריאה: מי שהוא לא חבר כנסת.
יואב קיש: מי שהוא לא חבר כנסת.
יואב קיש: זאת אומרת, לצורך העניין, זה נופל בקטגוריה.
יואב קיש: זאת אומרת, אפשר יהיה להוציא, בסמכות יושב ראש הכנסת, היושב-ראש שמנהל את הישיבה, שמן הסתם יהיה יושב הראש כי הוא בארץ בתאריך הזה, מן הסתם.
יואב קיש: הוא חוזר הרי ב-17 בדצמבר.
ירדנה מלר-הורוביץ: > ברור, ברור, ברור.
יואב קיש: אבל צריכים לדעת שבהפרעה אחת לפי שיקול היושב-ראש ניתן יהיה להוציא.
יואב קיש: אז בכל מקרה הוא ידבר במליאה.
יואב קיש: וכמובן אנחנו רוצים להצביע על העניין הזה.
יואב קיש: ומי בעד?
יואב קיש: ואנחנו עוברים לסעיף האחרון, סעיף 5 בסדר היום: מועד פתיחת המושב החמישי של הכנסת ה-20.
<ירדנה מלר הורוביץ: - - -
יואב קיש: כן, אני איתך.
ירדנה מלר-הורוביץ: > אנחנו כבר בעיקר אישרנו את הלוח.
ירדנה מלר-הורוביץ: כי פתחנו הרי את כנס החורף ב-22 לאוקטובר 2017, שזה היה ב' בחשוון התשע"ח, ואנחנו עתידים לסיים את כנס החורף – שזה כבר אושר – ב-18 למארס 2018, ב' בניסן התשע"ח.
ירדנה מלר-הורוביץ: כנס הקיץ ייפתח ביום ראשון – גם זה כבר אושר – בי"ד באייר התשע"ח, 29 באפריל 2018, ויסתיים ביום ראשון, י' באב התשע"ח, 22 ביולי 2018.
ירדנה מלר-הורוביץ: גם לגבי חנוכה – המועדים שיהיו - - -
יואב קיש: את לא צריכה להקריא.
ירדנה מלר-הורוביץ: > נכון, דיברנו.
יואב קיש: מה שלא אישרנו זה את הפתיחה - - -
ירדנה מלר-הורוביץ: > את הפתיחה של המושב החמישי.
ירדנה מלר-הורוביץ: > כנס החורף הבא.
ירדנה מלר-הורוביץ: אני בדקתי.
ירדנה מלר-הורוביץ: ככה: כשאנחנו נחזור, אם אתם מאשרים את ה-14 באוקטובר 2018, שזה ה' בחשוון התשע"ט - - -
יואב קיש: שזו גם הייתה ההצעה הקודמת, נכון?
ירדנה מלר-הורוביץ: > זו הייתה ההצעה הקודמת.
ירדנה מלר-הורוביץ: זה נכון שזה עוד שבוע נוסף, ואני אז הסברתי דבר אחד והיום אני רוצה לתת בולטות על העובדה השנייה.
ירדנה מלר-הורוביץ: אנחנו ביקשנו את זה אז כדי לאפשר למחזור השני של עובדי הכנסת לצאת להשתלמות, אבל משאתה בדקת, אדוני יושב ראש הוועדה, ביקשת לדעת מה יהיה בשנה הבאה, אז הרי שמצאנו ככה: השנה שלאחר מכן תהיה שנה מעוברת, ולכן כשאנחנו נחזור ב-14 באוקטובר 2018 ונצא לפגרה – משך כנס החורף, אם נצא לפגרה בד' בניסן התשע"ט, שזה ה-7 באפריל 2019, הכנסת תעבוד 25 שבועות, קרי חודש אחד יותר משנים רגילות.
ירדנה מלר-הורוביץ: בדרך כלל זה 21 שבועות, כנס החורף, וזה כי נוסף לנו אדר ב'.
ירדנה מלר-הורוביץ: זאת תהיה שנה מעוברת.
יואב קיש: וזה בנוסף לנושא של - - -
ירדנה מלר-הורוביץ: > זה גם אם אנחנו חוזרים ב-14 לאוקטובר 2018.
ירדנה מלר-הורוביץ: זאת אומרת, זה כבר עושה לנו כנס.
ירדנה מלר-הורוביץ: זאת תהיה שנה מאוד-מאוד עמוסה.
יואב קיש: טוב, יש את ההשתלמות של - - -
ירדנה מלר-הורוביץ: > זה כבר כשחזרנו ב-14 לאוקטובר 2018.
יואב קיש: לא, לא זוכר שאמרנו את זה, אבל שווה שתגידי מילה על ההשתלמות, שנדע.
ירדנה מלר-הורוביץ: > לא, לא, לא, זה כבר כשאנחנו חוזרים - - -.
ירדנה מלר-הורוביץ: יותר מזה, אני אמרתי.
ירדנה מלר-הורוביץ: יותר מזה: אם אנחנו חוזרים ב-7 באוקטובר 2018, הרי שאנחנו נעבוד 26 שבועות, שזה כבר חודש ושבוע יותר מכנס חורף רגיל.
יואב קיש: אני אומר לגבי זה, אני רוצה רק שתסבירי גם את נושא ההשתלמות, בדיוק מה קורה.
ירדנה מלר-הורוביץ: > לעניין ההשתלמות זה כבר לא משנה משום שאנחנו רצינו, לפני שבדקתי וראיתי שזו שנה מעוברת, אז אמרתי: השבוע זהו שבוע נכון כי חוזרים אחרי החגים.
ירדנה מלר-הורוביץ: זה המחזור השני של ההשתלמות של עובדי הכנסת, שאת המחזור הראשון אנחנו עושים לפני החגים, - -
יואב קיש: ולכן צריך לרווח בשבוע.
ירדנה מלר-הורוביץ: > - - ואז גם מבחינת היכולת שלהם לצאת, גם מבחינת התקציבים, שזה מחירים יותר נוחים.
ירדנה מלר-הורוביץ: אבל זה, כשהיום אני מביאה לכם ואומרת לכם שהשנה הבאה עלינו לטובה תהיה שנה מעוברת; וגם ככה, אם במשך שנה רגילה אנחנו עובדים 32 שבועות, 31 שבועות, 33 שבועות – שנה כמו שנגיד השנה נעבוד – אנחנו נעבוד 36 שבועות עד 37 שבועות, שזה הרבה.
ירדנה מלר-הורוביץ: אז זה כדי לסבר את האוזן.
יואב קיש: אני חושב שגם בגלל שיש את הנושא של המחזור של עובדי הכנסת שיוצאים לשבוע להשתלמות, יש היגיון בדחייה הזו.
יואב קיש: אני מעלה להצבעה את מועד פתיחת המושב החמישי של הכנסת העשרים – ה-14 לאוקטובר 2018, כשזה יוצא, מה?
ירדנה מלר-הורוביץ: > ה' בחשוון התשע"ט.
יואב קיש: ה' בחשוון התשע"ט.
מכלוף מיקי זוהר: שלום לכולם, אני מתכבד לפתוח את ישיבת ועדת הכנסת.
מכלוף מיקי זוהר: על סדר היום הקמת ועדה משותפת בנושא "תעסוקת ערבים ושוויון חברתי", זו הצעה של חבר הכנסת אחמד טיבי.
מכלוף מיקי זוהר: ברשותכם, אביא להצבעה את שמות חברי הוועדה.
מכלוף מיקי זוהר: מטעם ועדת הכנסת: אחמד טיבי, מיקי זוהר, דוד אמסלם, דוד ביטן, יואב בן-צור, מטעם ועדת העבודה: ישראל אייכלר, ג'מעה אזברגה, אברהם נגוסה, אילן גילאון ואיציק שמולי.
מכלוף מיקי זוהר: מי בעד הקמת הוועדה וההרכב שלה?
מכלוף מיקי זוהר: ירים את ידו.
מכלוף מיקי זוהר: בעד – פה אחד
מכלוף מיקי זוהר: אושר פה אחד.
ירדנה מלר-הורוביץ: בראשות - - -
מכלוף מיקי זוהר: היא תעמוד בראשות חבר הכנסת אחמד - - -
דוד ביטן: קודם כל, ועדת הכנסת תהיה בראש?
<אתי בן יוסף: מטעם ועדת הכנסת יושב ראש הוועדה יהיה אחמד טיבי.
מכלוף מיקי זוהר: יושב-ראש הוועדה יהיה אחמד טיבי מטעם הוועדה, ולא ימונה לך עוזר.
מכלוף מיקי זוהר: אם תהית, לא ימונה לך עוזר.
אחמד טיבי: לא, תגיד שחבר הכנסת טיבי ביקש שלא ימונה לו עוזר.
<ארבל אסטרחן: הסמכויות שלה הן רק - - - הצעה לסדר.
מכלוף מיקי זוהר: אל חשש, גברתי היועצת המשפטית.
מכלוף מיקי זוהר: אנחנו אומנם השתגענו, אבל לא עד כדי כך.
<ארבל אסטרחן: אני צריכה לוודא.
ירדנה מלר-הורוביץ: לטיפול בהצעה לסדר.
מכלוף מיקי זוהר: היא ביקשה לחדד.
דוד ביטן: זו הצעה לסדר.
מכלוף מיקי זוהר: הנושא השני שלפנינו: פניית יושב-ראש הכנסת בדבר בקשת הממשלה לכינוס הכנסת ביום ראשון, כ"ו בשבט התשע"ח, 11.2.2018, לצורך הנחת חוקי התקציב לשנת 2019 והצעות החוק הנלוות, על שולחן הכנסת.
מכלוף מיקי זוהר: כפי שאנחנו יודעים, הנושא הזה מצריך את אישור הוועדה.
מכלוף מיקי זוהר: יש לנו גם את הבקשה שלו פה.
מכלוף מיקי זוהר: אני צריך לקרוא אותה?
מכלוף מיקי זוהר: אין צורך?
מכלוף מיקי זוהר: אז אפשר לעבור להצבעה או שמישהו רוצה להגיד משהו?
ירדנה מלר-הורוביץ: רק תגיד, הכוונה היא לכנס ביום ראשון, כ"ו בשבט, 11 בפברואר, בשעה 12:00.
אחמד טיבי: יום ראשון זה יום חופשה של הנוצרים, ויש לנו חברת כנסת נוצריה.
אחמד טיבי: אני לא בטוח שהיא תסכים - - -
דוד ביטן: זה רק להניח.
רועי פולקמן: זה רק להניח.
אחמד טיבי: עצם ההנחה היא פגיעה בוותיקן, ופגיעה בכל המאמינים.
אחמד טיבי: למה דווקא ביום הזה בחרתם?
אחמד טיבי: אי אפשר להניח ביום שני?
דוד ביטן: רגע, אחמד, בדוח התקציב יש כסף לוותיקן.
אחמד טיבי: דווקא ביום ראשון?
מכלוף מיקי זוהר: אחמד, תבוא לקראתנו.
אחמד טיבי: הייתם עושים את זה בשבת?
מכלוף מיקי זוהר: תבוא לקראתנו בעניין הזה.
אחמד טיבי: לבוא לקראתכם?
אחמד טיבי: טוב, אני אמנע.
מכלוף מיקי זוהר: אז אני עובר להצבעה.
מכלוף מיקי זוהר: שלום ליושב-ראש הקואליציה, חבר הכנסת דודי אמסלם, ברוך הבא.
מכלוף מיקי זוהר: ונעבור להצבעה.
מכלוף מיקי זוהר: מי בעד ההצעה?
מכלוף מיקי זוהר: בעד – רוב
מכלוף מיקי זוהר: הבקשה בדבר כינוס הכנסת אושרה.
מכלוף מיקי זוהר: שני נמנעים.
מכלוף מיקי זוהר: אנחנו בשוק מהימנעות
מכלוף מיקי זוהר: כם, אבל אנחנו מקבלים אותה.
יואב קיש: אתחיל בנושא: המלצה לבחירת חברת הכנסת נאוה בוקר כסגנית יושב-ראש הכנסת.
יואב קיש: יש לי מכתב מחבר הכנסת דוד אמסלם, יושב-ראש סיעת הליכוד, שמבקש לזמן את הוועדה, ולאשר את מינויה של חברת הכנסת נאווה בוקר, כסגנית יושב-ראש הכנסת מטעם סיעת הליכוד, על משבצת פנויה של הליכוד שעדיין לא מאוישת.
יואב קיש: נאווה הודיעה לי שלצערה היא לא יכולה להיות פה היום, היא מאוד רצתה, אבל היא לא תגיע עכשיו לישיבה.
יואב קיש: היא שאלה אותי אם אני מוכן לייצג אותה, אמרתי לה בוודאי שבכוונתי לייצג אותה נאמנה בוועדה הזו בבקשה.
יואב קיש: היא מאוד שמחה כמובן, ומעריכה את האמון שהיא מקבלת.
יואב קיש: לכן אני ממליץ כמובן לקבל את המינוי.
<ארבל אסטרחן: ללא הגבלת זמן.
יואב קיש: כן, ללא הגבלת זמן.
יואב קיש: 4 בעד, אין נגד, אין נמנעים.
יואב קיש: אני מתחיל את סדר היום בדיון המשך למעשה לנושא: תיקון כללי האתיקה לחברי הכנסת - הוספת סעיף שכותרתו: "נסיעות לחוץ לארץ שאינן במימון הכנסת".
יואב קיש: אני מזכיר לכולם למה זה בעצם דיון המשך?
יואב קיש: כי עשינו דיון במאי, לפני כמעט כשנה, ודנו שם רבות וארוכות על הנושא של חופש המימון לנסיעות, חופש חברי הכנסת.
יואב קיש: האם יש פה פגיעה מידתית או לא מידתית בזכויות חברי הכנסת.
יואב קיש: המסקנה שלי לפחות, ואני חושב, לא עשינו משהו מוסמך מהדיון - - - הצטרף אלינו יושב-ראש ועדת האתיקה, חבר הכנסת יצחק וקנין.
יואב קיש: בדיוק התחלנו לדבר על העניין, אני אחזור על דבריי רק בגלל שחבר הכנסת וקנין ייזכר.
יואב קיש: לפני כעשרה חודשים, עשינו דיון בנושא, והיום זה דיון המשך של נסיעות לחו"ל שאינן במימון הכנסת.
יואב קיש: עשינו את הדיון, וכבר אז עלה הנושא האם ועדת האתיקה בוחנת - האם מדובר בגוף עמותה או בגוף פרטי מסוג כלשהו, וזה הקריטריון היחידי למעשה לפסילה או אי פסילה של מימון נסיעה.
יואב קיש: היה לנו שיח ארוך, האם נכון שארגונים מסוגים שונים, כמו מכחישי שואה, ארגונים של טרור, כל מיני ארגונים שונים, האם נכון שנאפשר להם לממן נסיעות של חברי כנסת – זו בעצם השאלה הגדולה.
יואב קיש: עמדו פה שני ערכים אחד מול השני.
יואב קיש: אחד – ערך בזה שאנחנו כחברי כנסת בעצם באים ומגבילים חברי כנסת, האם יש פה מהלך שבכלל ראוי, אולי נכון שלא נגביל חברי כנסת, וניתן להם את חופש הפעולה המלא?
יואב קיש: ואין קו אדום.
יואב בן צור: גם על חשבון דאעש לנסוע?
יואב קיש: גם על חשבון דעאש, זו שאלה תיאורטית, אני עוד לא נכנס, אין קו אדום.
יואב קיש: כל מי שרוצה, נוסע במימון לאן שרוצה.
יואב קיש: אני לא אומר שאני תומך בזה, אני מציג את העמדות.
יואב קיש: נושא שני, האם יש משהו שהוא בליבת הקונצנזוס ששם אנחנו מעבירים את הקו האדום?
יואב קיש: בדיוק מה שאתה אומר, חבר הכנסת יואב בן צור.
יואב קיש: ובאותה נקודת זמן - - -
יוסף ג'בארין: לא, הוא לא אמר את זה ברצינות.
יואב קיש: אני אומר את זה עכשיו.
יואב קיש: אם יש קו אדום שבו אנחנו מעבירים את הקו, ודרך אגב, גם הקו הזה תשימו לב למה הוא - הוא קו אדום למימון.
יואב קיש: ירצה חבר הכנסת על חשבונו לחצות את הקו האדום הזה, הוא במקום שזו שאלה אחרת.
יואב קיש: אנחנו דיברנו על נושא המימון בלבד.
יואב קיש: יש פה חוקים במדינת ישראל גם כן אחרים – מדינות אויב, ודברים אחרים, אני לא נכנס לזה.
יואב קיש: אנחנו מדברים כרגע, האם ראוי שוועדת האתיקה - הרי בסוף איך זה קורה?
יואב קיש: ועדת האתיקה מוציאה אישור, הנסיעה מאושרת על ידי ועדת האתיקה.
יואב קיש: האם ראוי שוועדת האתיקה תוסיף מבחן שיהיה בלב הקו האדום לתפיסת חלק מהחברים, אולי חלק לא, נדון על זה, וזה בדיוק מהות הדיון.
יואב קיש: מה קרה מאז?
יואב קיש: באמת, אני קיבלתי את הדעה שזה נושא שמצד אחד צריך שיהיה, זאת אומרת, אני האמנתי שכן אנחנו צריכים להגדיר את הקו האדום שלנו.
יואב קיש: מצד שני, לא היה לנו עוד משהו מסודר שיכולנו להגיד שמדובר בנושא שהוא נובע לא משיקולים פוליטיים של הכנסת הזו, כי פה לי יכולה להיות דעה לקו אדום מסוים, לחבר הכנסת ג'אברין יכולה להיות דעה אחרת – כל חבר כנסת פה יכול לחשוב מה עמדתו, לכן ניסינו למצוא איזשהו משהו שיאחד ככל האפשר את ההתייחסות.
יואב קיש: אני רוצה להקריא לכם את מכתב המשרד לביטחון הפנים, המשרד לנושאים אסטרטגיים והסברה שנשלח לנו לבקשתי מלשכת השר, בחתימתו של השר.
יואב קיש: הנדון, ארגוני חרם בעולם.
יואב קיש: בהמשך לפנייתי מה-17 למאי 2017, זאת אומרת, אני בפירוש אמרתי אני רוצה לקבל משהו מוסמך.
יואב קיש: בהמשך לחקיקת תיקון מס' 28, מה שידוע בכינויו חוק החירום, שעניינו מניעת כניסה לישראל לפעילים בארגוני חרם נגד ישראל, גיבש המשרד לנושאים אסטרטגיים בראשותי את שמות ארגון החרם שפעיליהם לא יוכלו להיכנס לשטח של מדינת ישראל.
איל ינון: תיקון למען הפרוטוקול.
איל ינון: זה לא חוק החרם, זה תיקון לחוק הכניסה לישראל.
איל ינון: יש חוק החרם, אני אדבר על זה.
יואב קיש: אז אני טועה, תודה על התיקון.
יואב קיש: על-פי כן, ובמענה לפנייתך, אני מצרף להלן את הרשימה המלאה של הארגונים שהוכנה במשרדי כאמור.
יואב קיש: מדובר ברשימה דינמית בהגדרתה, כי יכול להיות שארגונים התווספו, יכול להיות שארגונים ייצאו, ברור, וייתכן ויש ארגונים או התארגנויות נוספות שראויים להיכנס לרשימה זו, ונדרשת הפעלת שיקול דעת לכל מקרה ומקרה.
יואב קיש: יש להלן רשימת ארגונים, כ-20 ארגונים, רובם כפי שאתם רואים מאירופה, אפילו יותר מארצות הברית, ועוד שלושה ארגונים בשאר העולם.
יואב קיש: שאלתי וגם בדקתי ארגון, ארגון.
יואב קיש: מדובר בארגונים ששמו לעצמם כמטרה.
יואב קיש: לא סתם החליט המשרד לעניינים אסטרטגיים למנוע כניסת פעילים.
יואב קיש: יש פה פגיעה משמעותית בזכות של אדם כלשהו להיכנס לישראל ובחוק החלטנו לאפשר את זה.
יואב קיש: לאחר הבדיקה המעמיקה של המשרד לנושאים אסטרטגיים, החליט להקים את המגבלה הזו.
יואב קיש: לכן אני אומר, אני כקו אדום חושב שאם מדינת ישראל לפי חוקי מדינת ישראל, החליטה שאותו ארגון פעיליו לא צריכים להיכנס למדינת ישראל, לא יכול להיות שביד השנייה פה בכנסת אנחנו מאפשרים לאותו ארגון לממן נסיעת חבר כנסת אליו.
יואב קיש: זה המקום שאני חושב ששמים את הקו בצורה הכי ברורה שאפשר.
יואב קיש: תיאטרון אבסורד שכזה לא יכול להיות.
יוסף ג'בארין: תסביר לנו מה האבסורדיות.
יואב קיש: אני הסברתי, אתה כנראה לא מסכים עם זה, ואנחנו נשמע אותך.
יואב קיש: ארגון שפעיליו נאסרים על פני החוק להיכנס למדינת ישראל בגלל שפעילותו מוגדרת ומוכרת כפעילות שפוגעת במדינת ישראל, לא יכול להיות שאותו ארגון מקבל קר בלאנש להזמין חברי כנסת מהבית הזה אליו.
יוסף ג'בארין: אולי דווקא ההיפך, דווקא בגלל שהם ככה, כדאי שחברי כנסת יבקרו וידברו, אני לא מיתמם.
יואב קיש: זה ההיפך.
יואב קיש: הארגונים האלה, תאמין לי, הם כל כך רחוקים מהקו, הם לא מחפשים אף אחד שיבוא לשכנע אותם.
יואב קיש: הם רוצים לפגוע במדינת ישראל.
יואב קיש: הם רוצים לפגוע בציונות.
יואב קיש: הם משתמשים בנו כחותמת כנגדם.
יואב קיש: אני לא מוכן - - -
יוסף ג'בארין: אני שואל בשקט, תירגע קצת.
יואב קיש: חבר הכנסת ג'בארין, לא, אני לא רוצה לענות לך, אתה תקבל את זכות הדיבור.
יואב קיש: אני מסיים את דברי, כי אחרת חברת הכנסת איילת נחמיאס ורבין גם תגיד שהיא לא הספיקה לדבר.
יואב קיש: אני לא רוצה לענות על שאלה עכשיו.
יוסף ג'בארין: אם הם מזמינים חבר כנסת שמתנגד - - -
יואב קיש: אף אחד לא ייסע במימון הכנסת.
יואב קיש: חותמת הכנסת לא תשמש ככלי עזר נגד מדינת ישראל.
יואב קיש: זו אמירה הכי ברורה.
יואב קיש: ותיאטרון האבסורד הזה צריך להיפסק.
יוסף ג'בארין: זה הכול סיסמאות.
יואב קיש: היועץ המשפטי של הכנסת איל ינון, בבקשה.
איל ינון: בוקר טוב, יושב-ראש הוועדה, חברי הוועדה הנכבדים.
איל ינון: כפי שציין יושב-ראש הוועדה, זהו דיון המשך לדיון שהתקיים לפני מספר חודשים.
איל ינון: מדובר בדיון חריג במובן זה שהוא עוסק בהטלת הגבלות על חברי כנסת.
איל ינון: הוא משתלב במגמה בכנסת הנוכחית של הטלת מגבלות שונות על פעילותם של חברי כנסת, בין אם בחוק ההדחה, בין אם איסור עליית חברי כנסת להר הבית, בין אם איסור על מפגשים של חברי כנסת עם אסירים ביטחוניים, ועכשיו, על מגבלות במימון נסיעות לחו"ל.
איל ינון: הוא חריג גם בהיבט נוסף של בחינה אידיאולוגית, תוכנית, של נסיעות חברי הכנסת, דבר שוועדת האתיקה לאורך השנים שהיא קיימת נמנעה מלעשות, כפי שציין היושב-ראש.
איל ינון: הוועדה התמקדה אך ורק בבחינת הציר של יחסי הון שלטון וניגודי עניינים, ולא עסקה בכלל בבחינת תוכן או אידיאולוגיה שעומדת מאחורי אירוע או כנס שחבר כנסת משתתף בו בחו"ל, או מהות הארגון שהזמין אותו ומממן אותו.
איל ינון: היה ניסיון דומה, לפני יותר מחצי שנה.
איל ינון: הוא היה רחב בהרבה.
איל ינון: היו בו מרכיבים נוספים למרכיבים שמוצעים היום.